**Referat fra styremøte i Forskerforbundet ved OsloMet 31. januar 2023**

Til stede: Erik Dahlgren, Inger-Lise Neslein (møteleder), Kyrre Andersen, Eldbjørg Marie Schön, Bjørn Ervik, Heidi Woll, Kristin Merete Bugge, Britt-Evy Westergård, Audun Sanderud og Arve Angen (referent)

Ikke møtt: Halvor Melbye Hanisch

Hvor: Zoom

|  |  |  |
| --- | --- | --- |
| Nr. | Sak | Oppfølging: |
| 1 | IDF-saker  Forhandlingssaker  2/23 - Organisasjonsendring – Universitetsbiblioteket flyttes til Dvisjon for FoU  Forslaget er en reversering av omorganiseringen som ble gjort i 2014. Det burde vært belyst i denne saken. Det burde også vært drøftet om UB kunne vært organisert som en egen enhet, slik som på UiO. Argumentene som brukes for å flytte UB over til Forskning kunne også blitt brukt om en flytting til Undervisning.  Vi sier ikke nei til flyttingen.  Drøftingssaker  3/23 - Ny forskrift om studier og eksamen.  Forslaget til ny forskriften ver grei for styret. Men vi ønsker å spørre om forskriften nå tar hensyn til chatte-robotter og lignende som det har vært så mye diskusjon om i det siste.  6/23 - Alternativer for nye lokaler for Inst. EST, Fak. TKD.  Det ser ut til at OsloMet ikke vil fornye leiekontrakten for Pilestredet Park 33, og at Institutt for estetiske fag derfor må flytte ut av bygget. Arbeidsgiver har satt opp fire alternativer: 1. Nullalternativet, som er å forbli i PP33. Dette er visstnok ikke et særlig realistisk alternativ. 2. Flytte instituttet til Kjeller. 3. Flytte det til FG5, SG29 og P52. 4. Flytte ansatte til P52, og undervisningen til FG5.  Vi har fått tilbakemedlinger fra våre medlemmer på EST om at alternativ 4 er det beste for instituttet.  En flytting av EST til P52 kan føre til at LUI blir enda mer trangbodde. Hvis flyttingen vil få betydning for andre fakulteter, må de også bli hørt i denne prosessen.  Saken er ikke drøftet lokalt på TKD ennå, og det er derfor problematisk at den er satt opp som drøftingssak i sentralt idf nå.  Hvilke planer har gårdeier for PP33-bygget? Skal de fortsatt leie ut? Vi må spørre.  Orienteringssaker  13/23 - Administrasjonen orienterer  Det skal orienteres om en ny samhandlingsmodell mellom it-avdelingen og øvrig organisasjon  Det hele virker noe svevende og vi må spørre hva de egentlig tenker seg her. | Erik  Erik  Erik |
| 2 | Ou-søknadene 2023  Inger-Lise har nettopp fått svar på 6 av de 8 søknader om ou-midler hun sendte inn. Det ble søkt for over 1 million kroner til sammen. Søknadene hun har fått svar på er de aktivitetene som skal gå i januar tom august, og ikke de i høst ennå. Vi har ikke fått avslag på noen av søknadene, men vi har bare fått omtrent halvparten av pengene vi har søkt om. |  |
| 3 | Aktiviteter vår 2023  a. FF-kurs 7. feb. 09.00-12.00 Working in Norway. Tre fra OsloMet påmeldt  b. Tariffkonferanse Oslo 13-14 feb. Erik og Inger-Lise stiller.  c. Nyansattdag 14 feb. Arve og Bjørn stiller.  d. Medlemsmøte 15 feb. Tema: Beregning av arbeidstid. Kort tid til. Vi utsetter til 27. feb. Arve og Bjørn sjekker tema for TA.  e. Kieltur alle medlemmer 20-22. mars. 40 plasser. Arve hører med Color Line.  f. Årsmøte uke 15, forslag 18. april.  g. 5-7. juni. Styreseminar. Engø eller lignende.  h. August seminar - lønnskrav. Dagpakke 30 stk.  I. September. Lillehammer. Alle med verv. 25 stk.  Arbeidsutvalget kommer med forslag til datoer for disse seminarene. | Arve/Bjørn  Arve  AU |
| 4 | Runde rundt bordet  Styremedlemmene orienterte kort om situasjonen ute på enhetene. |  |
| 5 | Eventuelt  Klubbene skal arrangere sine årsmøter snart, og for noen er det aktuelt med litt bevertning. Styret mente det var greit å bruke opptil 200 kr pr deltaker.  Kyrre tok opp sak om hjemmekontor på TKD. Det kan se ut til at de vil legge seg på en strengere linje på TKD når det gjelder mulighet for å ha hjemmekontor. Erik vil ta opp dette på sentralt idf. Vi kan ikke ha forskjellsbehandling. | Erik |